**TÁJÉKOZTATÓ**

**a felelős akkreditált közbeszerzési szaktanácsadók kötelező közbeszerzési szakmai képzése elismerésének szempontrendszeréről**

A felelős akkreditált közbeszerzési szaktanácsadók kötelező közbeszerzési szakmai képzéséről szóló 217/2017. (VII.31.) Korm. rendelet (a továbbiakban: Rendelet) szerint a közbeszerzési szakmai képzés szervezésére és lebonyolítására a közbeszerzésekért felelős miniszter által vezetett minisztérium, a Közbeszerzési Hatóság és a nemzeti felsőoktatásról szóló 2011. évi CCIV. törvény 1. melléklete szerinti felsőoktatási intézmény (a továbbiakban együtt: képző szervezet) jogosult.

A közbeszerzési szakmai képzéseket a képző szervezet kezdeményezésére a közbeszerzésekért felelős miniszter ismeri el.

Az elismerés célja annak ellenőrzése, hogy a felelős akkreditált közbeszerzési szaktanácsadók tevékenységük folytatása szempontjából figyelembe vehető képzések a Rendeletben meghatározott, magas szintű követelményeknek megfeleljenek.

Elismerhető képzések a közbeszerzési, valamint a közbeszerzések tárgyával, szereplőivel, az eljárás lefolytatásával, a közbeszerzési szerződésekkel összefüggő, különösen a jogi, műszaki, gazdasági és környezetvédelmi képzések, amennyiben azok képzési tematikájában a közbeszerzési vonatkozások legalább négyszer hatvan perc időtartamban szerepelnek.

A közbeszerzési szakmai képzés célja, hogy a felelős akkreditált közbeszerzési szaktanácsadók naprakész tudással, magas szintű ismeretekkel és széles körű tapasztalaton alapuló felkészültséggel rendelkezzenek. A szakmai minőség biztosítása céljából szervezett képzéseken a felelős akkreditált közbeszerzési szaktanácsadók lehetőséget kapnak arra, hogy a tevékenységükhöz, munkájukhoz szükséges szakértelmet elmélyítsék, a szakmai tudásukat bővítsék, a jogalkalmazás során kiemelkedő fontosságú tájékozottságukat fenntartsák, kiegészítsék, illetőleg új területeket ismerjenek meg.

A közbeszerzési szakmai képzések elismerése során a közbeszerzésekért felelős miniszter minden képzéshez meghatározott számú továbbképzési tanulmányi pontot rendel a képzés tematikájára és összetettségére tekintettel.

**Fogalmak**

**alkalomszerűen rendezett szakmai rendezvények/konferenciák:** jelen Tájékoztató alkalmazásában olyan nem iskolarendszerű képzés/esemény/workshop, amely nem kerül rendszeres időközönként meghirdetésre, és amelynek tematikája jellemzően egy adott téma köré épül, és/vagy valamely szakmai újdonsághoz kapcsolódik;

**elméleti tanóra:** a képzésnek a megszerezni kívánt képesítéshez, kompetenciához szükséges elméleti tudás megszerzését biztosító egysége;

**gyakorlati képzés:** a képzés azon része, amely a megszerezni kívánt képesítéshez, kompetenciához szükséges ismeretek gyakorlatban történő alkalmazását, magatartásformák, készségek fejlesztését, elsajátítását biztosítja;

**képzést elismerő szervezet:** a Miniszterelnökség Közbeszerzési Felügyeletért Felelős Helyettes Államtitkársága;

**kompetencia:** a képzésben részt vevő személy azon ismereteinek, készségeinek, képességeinek, magatartási, viselkedési jegyeinek összessége, amely által a személy képes lesz egy meghatározott feladat eredményes teljesítésére;

1. **Képzés elismerési eljárás**

A képző szervezetek a Rendelet értelmében az alábbi dokumentumok benyújtásával kezdeményezhetik az egyes képzések közbeszerzési szakmai képzésként történő elismerését a közbeszerzésekért felelős miniszternél:

1. kérelem, a képzés rövid bemutatásával, megjelölve annak célját, a részvétel feltételeit és a képzés időtartamát (óraszámát);
2. a képzés szakmai tartalmának, tematikájának részletes bemutatása;
3. oktatók Rendelet 3. § (3) bekezdés b) pontja szerinti szakmai tapasztalatát alátámasztó önéletrajza;
4. az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 5. § (1) bekezdés a) pontja alapján az oktatók önéletrajzában szereplő személyes adatok kezelésére vonatkozó, az Infotv. 3. § 7. pontja szerinti hozzájárulás.

A kérelmeket a Miniszterelnökség Közbeszerzési Felügyeletért Felelős Helyettes Államtitkárságára kell benyújtani

* postai úton a 1077 Budapest, Wesselényi utca 20-22. címre, a Miniszterelnökség Közbeszerzési Felügyeletért Felelős Helyettes Államtitkárságának címezve;
* személyesen a Miniszterelnökség 1077 Budapest, Wesselényi utca 20-22. szám alatti irodaépületének postázójában (földszint, 18-as iroda) zárt borítékban, a Közbeszerzési Felügyeletért Felelős Helyettes Államtitkárságnak címezve;
* elektronikus úton a [szaktanacsado@me.gov.hu](mailto:szaktanacsado@me.gov.hu) e-mail címen keresztül.

Javasoljuk, hogy az a)-b) pontok szerinti dokumentumokat jelen Tájékoztató I. mellékletét képező „képzés elismerési kérelem” formanyomtatvány kitöltésével, a c) pontban foglaltakat a II. melléklet szerinti önéletrajz minta, a d) pontban foglaltakat a III. melléklet szerinti nyilatkozat-minta alkalmazásával nyújtsák be. A mellékelt nyilatkozatminták úgy kerültek összeállításra, hogy segítsék a kérelmek hiánytalan benyújtását és a továbbképzési tanulmányi pontok kiosztása szempontjából releváns információk közlését.

A kérelmeket képzésenként külön-külön kell benyújtani.

Az elismerés iránti kérelemről a közbeszerzésekért felelős miniszter huszonegy napon belül a közigazgatási hatósági eljárás és szolgáltatás általános szabályairól szóló 2004. évi CXL. törvény szerint döntést hoz. A hiányosan benyújtott dokumentumok pótlására a közbeszerzésekért felelős miniszter egy alkalommal, nyolc napos határidőt biztosít a kérelmező számára. Az elismerést végző szervezet a képzés elismerési kérelem beérkezéséről visszajelzést küld a kérelmező részére.

A képzések elismerése két lépésben történik:

1. Az elismerést végző szervezet a kérelmek elbírálása során ellenőrzi, hogy a benyújtott dokumentumok megfelelnek-e a Rendeletben meghatározott minimumkövetelményeknek, ez alapján dönt arról, hogy a képzés elismerhető-e.
2. Amennyiben a kérelem alapján a képzés illeszkedik a felelős akkreditált közbeszerzési szaktanácsadók képzési rendszerébe, az elismerést végző szervezet a képzést nyilvántartásba veszi, és meghatározza a képzés elvégzése esetén járó továbbképzési tanulmányi pont értékét, a jelen Tájékoztató 8. pontja szerinti, képzésekhez tartozó továbbképzési tanulmányi pontok kiosztásának szempontjai alapján.

Az elismert képzések listáját a közbeszerzésekért felelős miniszter honlapján folyamatosan közzéteszi.

1. **A képzési programmal szemben támasztott (minimum)követelmények**

A kérelmező által előterjesztett képzési program akkor ismerhető el a Rendelet szerinti közbeszerzési szakmai képzésnek, ha megfelel az alábbi – az elismerési eljárás első lépésében vizsgált - szempontoknak:

* a képzés – tematikája szerint – közbeszerzési, illetőleg a közbeszerzések tárgyával, szereplőivel, az eljárás lefolytatásával, vagy a közbeszerzési szerződésekkel függ össze (különösen a jogi, műszaki, gazdasági és környezetvédelmi képzések),
* a képzés tematikájában a közbeszerzési vonatkozások legalább négyszer hatvan perc időtartamban szerepelnek,
* a képzés elismerési kérelem részletesen tartalmazza a jelen Tájékoztató 2. pontja szerinti adatokat,
* a képzés tematikája szerint összefüggésben áll a felelős akkreditált közbeszerzési szaktanácsadók tevékenységével, munkaterületével,
* a képzés tematikája a mindenkor hatályos közbeszerzési jogi, polgári jogi és pénzügyi jogi szabályokhoz igazodik,
* a képzés a mindenkor hatályos közbeszerzési törvényben foglalt alapismereteken túlmutató, a felelős akkreditált közbeszerzési szaktanácsadóktól elvárt emelt szintű szakmai ismereteket közvetít, oktatási anyaga a hatályos jogszabályi környezeten kívül egyéb szakirodalmat is feldolgoz, vagy gyakorlati ismereteket közvetít,
* a képzés oktatói felsőfokú végzettségű, közbeszerzésekhez kapcsolódó szakterületen kiemelkedő tapasztalattal rendelkező személyek.

1. **A szakmai rendezvények nyilvántartásba vétele**

Képzés elismerési eljárás kezdeményezhető alkalomszerű szakmai rendezvény elismertetésére is. A képzés elismerését ilyen esetben is a képzés (szakmai rendezvény) megkezdését megelőzően, a hatósági eljárás időigényét figyelembe véve megfelelő időben kell kezdeményezni.

1. **Diploma, posztgraduális képzés beszámítása**

A Rendelet értelmében nem szükséges kezdeményezni a közbeszerzési tárgyú felsőfokú szakirányú továbbképzések elismerését annak érdekében, hogy azok a névjegyzékbe vételkor vagy annak megújításakor figyelembe vehetőek legyenek. A névjegyzékbe vételkor vagy a névjegyzékbe történő bejegyzés megújításakor egyszeri alkalommal 15 továbbképzési tanulmányi pont értékben számítható be a névjegyzékbe vétel megújítása iránti kérelem benyújtását megelőző hat éven belül megszerzett közbeszerzési tárgyú felsőfokú szakirányú továbbképzési szakon szerzett végzettség.

Közbeszerzési tárgyú felsőfokú szakirányú továbbképzési szakon már megkezdett, de még be nem fejezett tanulmányok esetén a már lezárt félévvel teljesített, a nemzeti felsőoktatásról szóló törvény szerinti kreditek a névjegyzékbe vételkor, illetve annak megújításakor arányosan beszámíthatóak. *(pl. Ha a teljes 3 féléves képzés során 120 felsőoktatási kreditpont szerezhető, és az első lezárt félévben a hallgató 36 kreditpontot gyűjtött (a teljes képzés 30 %-a), akkor 4,5 továbbképzési tanulmányi pont ismerhető el részére).*

Közbeszerzési tárgyú felsőfokú szakirányú továbbképzési szakon szerzett végzettség beszámítása esetén a 15 továbbképzési tanulmányi pont összességében adható, arányos beszámítások esetén a már elismert részek a teljes képzés befejezésekor nem vehetőek ismételten figyelembe. Egy képzés – illetve a közbeszerzési tárgyú felsőfokú szakirányú továbbképzési szakon már megkezdett, de még be nem fejezett tanulmányok esetén az arányosan beszámítható kreditek egy alkalommal vehető(k) figyelembe!

1. **Az elektronikusan megvalósuló képzés szabályai**

Amennyiben a képzés elismerési kérelemben foglalt képzés e-learning formában valósul meg, a továbbképzési program akkor ismerhető el, ha a továbbképzést végző szervezet elektronikus képzési rendszere által biztosítottan az elektronikus naplóban rögzíthető, valamint a továbbképzésen való részvételkor és azt követő 5 évig ellenőrizhető, hogy a továbbképzésben részt vevő személy:

* Az elektronikus felületre bejelentkezve a továbbképzési programot, több egységből álló képzési program esetén az összes egységet megkezdte és a továbbképzési program befejezéséig a képzésben kijelentkezés nélkül részt vett (elektronikusan történő rögzítés, dátum, idő). Több modul esetén a modulokat lehet szakaszolni.
* A továbbképzés oktatási programjának a képzés elismerési kérelemben megadott teljes időtartama alatt jelen volt (a rendszer ellenőrzi az átkattintás nélküli jelenlétet), továbbá a kapcsolódó ellenőrző kérdéseket vagy problémamegoldási feladatot elvégezte, ezáltal a továbbképzés oktatási programjának egészét teljesítette.
* Teljesítette az elektronikus képzési formához kapcslódó tesztvizsga követelményeit (ezen képzési módozat esetén az ellenőrzés elkerülhetetlen elem).

Elektronikus képzési forma esetén a kérelemhez mellékelni kell az elektronikus képzési rendszer működésének bemutatását, ide értve az igazolás kiállítását, a résztvevők nyilvántartását és az ellenőrzés módszerét is.

1. **A képzésekhez tartozó továbbképzési tanulmányi pontok kiosztásának szempontjai**

Az elismert képzés elvégzése esetén járó továbbképzési tanulmányi pont értéke 1-15 pont lehet. Az alkalomszerűen rendezett szakmai rendezvények/konferenciák legfeljebb 5 továbbképzési tanulmányi pontot érhetnek.

* 1. **Meghatározott pontszámot biztosító szempontok**

Az alábbi táblázat azon szempontokat mutatja be, amelyek meghatározott továbbképzési tanulmányi pontot jelentenek a pontkiosztás során. A táblázat ezen felül az értékelési rendszer alapján adható minimális (alapkövetelmény a négyszer hatvan perc időtartamú közbeszerzési tematika és a minimumkövetelményeknek való megfelelés) és maximális pontszámok (felsőfokú szakirányú továbbképzési szak) meghatározásával kijelöli, hogy milyen tartományban kerülnek mérlegelésre az egyes szempontok. Vagyis a pontkiosztás során – az egyes képzésekhez meghatározott maximum pontokat figyelembe véve – mérlegelésre kerül, hogy egy adott képzés egy négyszer hatvan perces közbeszerzési tematikájú konferenciához képest mennyiben áll szakmai és oktatási szempontból (pl. időtartam, feladatmegoldás, vizsgáztatás, stb.) közelebb a felsőfokú szakirányú továbbképzési szakon nyújtott képzésekhez.

Minimális és maximális pont tartomány:

|  |  |
| --- | --- |
| A képzés tematikájában a közbeszerzési vonatkozások legalább négyszer hatvan perc időtartamban szerepelnek | 1 pont |
| Közbeszerzési tárgyú felsőfokú szakirányú továbbképzési szak (teljes képzés) | 15 pont |

Meghatározott pontszámot biztosító szempontok:

|  |  |
| --- | --- |
| A képzés elméleti és gyakorlati oktatást is magában foglal | + 1 pont |
| Az oktatásban részt vevők közül minimum 2 fő min. 5 év közbeszerzési területen szerzett tapasztalattal rendelkezik | + 1 pont |
| A képzés olyan személyes jelenléttel járó tanórákból áll (vagy annak legalább négyszer hatvan perc időtartamban olyan személyes jelenléttel járó tanórák képezik részét), ahol a résztvevők létszáma nem haladja meg a 15 főt | + 1 pont |
| A képzéshez a képző intézmény – nyomtatott vagy elektronikus formában – oktatási segédanyagot biztosít | + 1 pont |

* 1. **Mérlegelésre lehetőséget adó szempontok a pontkiosztás során**

Az egyes képzésekhez tartozó tanulmányi továbbképzési pontok kiosztása során – a jelen Tájékoztató 3. pontjában foglalt (minimum)követelményeknek megfelelő vagy azon felüli – különösen az alábbi, mérlegelésre lehetőséget adó szempontok figyelembe vételére kerül sor azzal, hogy egyes (összehasonlítható) szempontok több tanulmányi továbbképzési pontot jelentenek. Az alábbi táblázat sorai indikatív módon jelenítik meg az összehasonlítható szempontokat (a sorrendjük nem bír relevanciával) a szerint, hogy azok több vagy kevesebb továbbképzési tanulmányi pontot jelentenek az egyes képzések értékelése során. A lenti felsorolás példálózó jellegű, egyúttal azonban koncepcionálisan ismerteti, milyen szempontok szerint kerülnek az egyes képzésekhez kapcsolódó továbbképzési tanulmányi pontok kiosztásra.

|  |  |
| --- | --- |
| **Kevesebb továbbképzési tanulmányi pontot jelent** | **Több továbbképzési tanulmányi pontot jelent** |
| Elméleti képzés, amely a hatályos jogszabályi környezeten kívül egyéb szakirodalmat is feldolgoz | Olyan képzés, amely a hatályos jogszabályi környezeten kívül egyéb szakirodalmat is feldolgoz és gyakorlati ismereteket/tapasztalatokat is közvetít |
| Hazai jogszabály(változás)ok hátterének/következményeinek ismertetése | Hazai és uniós jogszabály(változás)ok hátterének/ következményeinek ismertetése, uniós jogi összefüggések bemutatása |
| Hazai szervezetek (minisztérium, Közbeszerzési Hatóság) útmutatóinak ismertetése | Hazai szervezetek (minisztérium, Közbeszerzési Hatóság) útmutatóinak ismertetése mellett uniós (Európai Bizottság vagy megbízásából készített útmutatók, jó-gyakorlatok, EUB jogesetek) ismertető anyagok bemutatása |
| Hazai joggyakorlat ismertetése (jó- és rossz gyakorlatok bemutatása) | Hazai és más uniós tagállamok joggyakorlatának ismertetése (jó- és rossz gyakorlatok bemutatása) |
| Jogesetek bemutatása a leggyakrabban használt eljárásfajtákkal kapcsolatban (pl. nyílt, tárgyalásos) | Jogesetek (akár uniós tagállami) bemutatása a kevésbé használt eljárásfajtákkal kapcsolatban (pl. dinamikus beszerzési rendszer, innovációs partnerség) |
| Jogeset bemutatás gyakran előforduló beszerzési tárgyak alapul vételével (pl. bútorbeszerzés) | Jogeset bemutatás specifikus beszerzési tárgyak alapul vételével [pl. külön (akár ágazati) jogszabály bemutatásával] |
| Jogeset bemutatás | A résztvevők általi jogeset megoldás és annak értékelése |
| Jogorvoslati gyakorlat bemutatása | Jogorvoslati gyakorlat mellett a közbeszerzési ellenőrzési gyakorlat ismertetésére is sor kerül |
| Szakmai kompetenciák megszerzésére, fejlesztésére irányuló képzés | Szakmai kompetenciák és egyéb (személyes-szociális, kommunikációs, módszer) kompetenciák megszerzésére, fejlesztésére irányuló képzés |
| Csak elektronikus formában megvalósuló képzés | Jelenléti, vagy e-learninggel kombinált jelenléti képzés |
| A képzés tematikájában nem szerepelnek az elektronikus közbeszerzési megoldások | A képzés tematikája szerint elektronikus közbeszerzési gyakorlati képzést is biztosít |

1. **MELLÉKLET**

**KÉPZÉS ELISMERÉSI KÉRELEM**

1. **A képző intézmény**

|  |  |  |
| --- | --- | --- |
|  | **Megnevezése** |  |
|  | **Székhelye** |  |
|  | **Levelezési cím** |  |
|  | **Telefonszám** |  |
|  | **Elektronikus levelezési cím** |  |
|  | **Képviselő neve** |  |
|  | **Szakmai tevékenységért felelős szakmai vezető neve** |  |

1. **A képzési program**

|  |  |  |
| --- | --- | --- |
| **2.1.** | **Megnevezése** |  |
| **2.2.** | **Célja** |  |
| **2.3.** | **Célcsoportja** |  |
| **2.4.** | **Időpontja** |  |
| **2.5.** | **Helyszíne** |  |

**3. A képzési program során megszerezhető kompetenciák**

|  |  |  |
| --- | --- | --- |
| **3.1.** | **Szakmai kompetenciák**  *(pl. közbeszerzések ellenőrzésének szempontjai-ellenőrzési gyakorlat, közbeszerzési stratégiai és operatív folyamatok, beszerzések jogi és pénzügyi aspektusai)* |  |
| **3.2.** | **Személyes-szociális kompetenciák** *(pl. együttműködés, konfliktuskezelés)* |  |
| **3.3.** | **Kommunikációs kompetenciák** *(pl.*  *tárgyalóképesség)* |  |
| **3.4.** | **Módszerkompetenciák** *(pl. prezentációs készségek, tervezési képesség, problémaelemzés)* |  |

**4. Tervezett képzési idő**

|  |  |  |
| --- | --- | --- |
| **4.1.** | **Elméleti órák száma** |  |
| **4.2.** | **Gyakorlati órák száma** |  |
| **4.3.** | **Összes óraszám** |  |

**5. A programba való bekapcsolódás feltételei**

|  |  |  |
| --- | --- | --- |
| **5.1.** | **Iskolai végzettség** |  |
| **5.2.** | **Szakmai végzettség** |  |
| **5.3.** | **Szakmai gyakorlat** |  |
| **5.4.** | **Előzetesen elvárt ismeretek** |  |
| **5.5.** | **Egyéb feltételek** |  |

**6. A programban való részvétel**

|  |  |  |
| --- | --- | --- |
| **6.1.** | **Részvétel követésének módja** |  |
| **6.2.** | **Megengedett hiányzás** |  |
| **6.3.** | **Részvétel anyagi feltételei (önköltséges képzés esetén a részvétel díja)[[1]](#footnote-2)** |  |
|  |  |  |

**7. A képzés formája (e-learning, jelenléti, vegyes típusú; jelenléti esetén előadás vagy szeminárium jellegű órák)**

………………………………………………………………………………………………………………………………………………………………………………………………………………

**8. A képzés tematikája**

|  |  |
| --- | --- |
| **A tananyagegység/tantárgy megnevezése** *(további sorokkal bővíthető)* | |
| **1.** |  |
| **2.** |  |
| **3.** |  |
| **4.** |  |
| **5.** |  |
| **6.** |  |
| **7.** |  |

**8.1. A képzés azon részének bemutatása, amely a mindenkor hatályos közbeszerzési törvényben foglalt alapismereteken túlmutató, a felelős akkreditált közbeszerzési szaktanácsadóktól elvárt emelt szintű szakmai ismereteket közvetít (hatályos jogszabályi környezeten kívül egyéb szakirodalmat is feldolgozó oktatási anyag, vagy átadandó gyakorlati ismeretek bemutatása)**

………………………………………………………………………………………………………………………………………………………………………………………………………………

**9. Maximális csoportlétszám**

………………………………………………………………………………………………………………………………………………………………………………………………………………

**10. A képzésben részt vevő teljesítményét értékelő rendszer leírása**

………………………………………………………………………………………………………………………………………………………………………………………………………………

**11. A képzés elvégzéséről szóló igazolás kiadásának feltételei**

………………………………………………………………………………………………………………………………………………………………………………………………………………

**12. A képzési program végrehajtásához szükséges feltételek**

|  |  |  |
| --- | --- | --- |
| **12.1.** | **Személyi feltételek** |  |
| **12.2.** | **Személyi feltételek biztosításának módja** |  |
| **12.3.** | **Tárgyi feltételek** |  |
| **12.4.** | **Tárgyi feltételek biztosításának módja** |  |
| **12.5.** | **Egyéb speciális feltételek** |  |
| **12.6.** | **Egyéb speciális feltételek biztosításának módja** |  |

**13. A képzési programban résztvevő oktatók névsora**

|  |  |  |
| --- | --- | --- |
|  | **Név** | **Tantárgy** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |
| **6.** |  |  |
| **7.** |  |  |

**II. MELLÉKLET**

**KÉPZÉSBEN RÉSZT VEVŐ OKTATÓK SZAKMAI ÖNÉLETRAJZ MINTÁJA**

|  |  |
| --- | --- |
| **Személyes adatok** |  |
| **Felsőfokú végzettségek** |  |
| **Tudományos fokozat(ok)** |  |
| **Oktatói tevékenységek bemutatása** |  |
| **Korábbi és jelenlegi munkahelyek, munkakörök és beosztások** |  |
| **Fontosabb tanulmányutak, kiküldetések (amennyiben releváns a közbeszerzési szakmai tapasztalat szempontjából)** |  |
| **Fontosabb publikációk** |  |
| **Képzésben betöltött szerep / oktatandó tantárgy** |  |

**III. MELLÉKLET**

**az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja alapján az oktatók önéletrajzában szereplő személyes adatok kezelésére vonatkozó, az Infotv. 3. § 7. pontja szerinti hozzájárulás**

**mintája**

**NYILATKOZAT**

Alulírott …………………………(név)………………………………….(születési hely, idő), mint oktató nyilatkozom, hogy a felelős akkreditált közbeszerzési szaktanácsadók kötelező közbeszerzési szakmai képzésének szempontrendszeréről szóló tájékoztató részét képező Adatkezelési Tájékoztatót elolvastam, annak tartalmát megismertem és megértettem.

Az Adatkezelési Tájékoztató alapján jelen nyilatkozatommal hozzájárulok az önéletrajzomban szereplő személyes adataim adatkezelő általi rögzítéséhez és kezeléséhez.

…………………,…….év ……….. hónap …… nap

………………………………

oktató

**ADATKEZELÉSI TÁJÉKOZTATÓ**

**a 217/2017. (VII.31.) Korm. rendelet 2. § (3) bekezdés b)-c) pontja szerinti személyes adatoknak a Miniszterelnökség Közbeszerzési Felügyeletért Felelős Helyettes Államtitkársága által történő adatkezeléséről**

A Miniszterelnökség Közbeszerzési Felügyeletért Felelős Helyettes Államtitkársága, mint személyes adatok közvetlen kezelője (a továbbiakban: Adatkezelő) a jelen nyilatkozatával tájékoztatja az érintetteket a cím szerinti adatkezelési gyakorlatáról, a birtokába került személyes adatok védelme érdekében megtett intézkedéseiről és az érintettek jogorvoslati lehetőségeiről.

A jelen adatkezelési tájékoztató az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 20.§ (2) bekezdésén alapul, amely szerint az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, arról, ha az érintett személyes adatait az adatkezelő az Infotv. 6. § (5) bekezdése alapján kezeli, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

Az Infotv. 4. §(1) bekezdése értelmében személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie. Az Infotv. 4. §(2) bekezdése értelmében csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

**1. Adatkezelő azonosító adatai:**

**Miniszterelnökség** (székhely: 1055 Budapest, Kossuth Lajos tér 1-3., PIR törzsszáma: 775290, adószám: 15775292-2-41, KSH száma: 15775292-8411-311-01)

**Releváns kapcsolattartási adatok**

**Telefonszám:** +36-1-795-5000

**Faxszám:** +36-1-795-0381

**E-mail cím:** szaktanacsado@me.gov.hu

**2. Adatkezelés célja:**

A felelős akkreditált közbeszerzési szaktanácsadók kötelező közbeszerzési szakmai képzéséről szóló 217/2017. (VII. 31.) Korm. rendelet (a továbbiakban: Rendelet) a felelős akkreditált közbeszerzési szaktanácsadói tevékenység folytatásához szükséges kötelező közbeszerzési szakmai képzésekre vonatkozó rendelkezéseket tartalmaz.

A Rendelet 2. § (1) bekezdése szerint a közbeszerzési szakmai képzéseket a képző szervezet kezdeményezésére a közbeszerzésekért felelős miniszter ismeri el. Az elismerés célja annak ellenőrzése, hogy a felelős akkreditált közbeszerzési szaktanácsadók tevékenységük folytatása szempontjából figyelembe vehető képzések a Rendeletben meghatározott magas szintű követelményeknek megfeleljenek.

A Rendelet 2. § (3) bekezdése szerint a képző szervezeteknek az egyes képzések közbeszerzési szakmai képzésként történő elismerése során be kell nyújtaniuk a közbeszerzésekért felelős miniszternél – többek között – a képzésben részt vevő oktatók 3. § (3) bekezdés b) pontja szerinti szakmai tapasztalatát alátámasztó önéletrajzát, valamint az Infotv.) 5. § (1) bekezdés a) pontja alapján az oktatók önéletrajzában szereplő személyes adatok kezelésére vonatkozó, az Infotv. 3. § 7. pontja szerinti hozzájárulást.

**3. Az adatkezelés jogalapja:**

Az adatkezelés az érintett hozzájárulásával történik, figyelemmel az Infotv. 5. § (1) bekezdés a) pontjára.

Az érintett, mint oktató az Adatkezelő által rendszeresített hozzájárulás minta formájában írásban hozzájárul személyes adatai kezeléséhez és a képző intézmény képzés elismerési kérelméhez csatoltan nyilvántartásba vételéhez.

**4. Az Adatkezelő által kezelt személyes adatok köre:**

Jelen tájékoztató III. mellékletében megjelölt személyes adatok az adatkezelés céljánál írtak szerint.

**5. Az adatkezelés időtartama:**

Az adatkezelés időtartama - az adatkezelési célokhoz kapcsolódóan – 5 év.

**6. Adatfeldolgozó igénybevételéről szóló tájékoztatás:**

Adatkezelő adatfeldolgozót nem vesz igénybe.

**7. Az adatok megismerésére jogosult személyek köre:**

Az érintettek által megadott személyes adatokhoz kizárólag az Adatkezelő arra kifejezetten feljogosított munkatársai férhetnek hozzá.

**8. Adatbiztonsági intézkedésekről szóló tájékoztatás:**

Adatkezelő központi költségvetési szerv, amelynek működése szabályozott, az irattározás rendjére és az informatikai rendszer(ek) működésére belső szabályozásokat és kontrollokat alkalmaz.

Adatkezelő gondoskodott a birtokába kerülő személyes adatok biztonságáról, megtette továbbá azokat a technikai és szervezési intézkedéseket és kialakította azokat az eljárási szabályokat, amelyek az Infotv., a Rendelet, valamint az egyéb adat- és titokvédelmi szabályok érvényre juttatásához szükségesek.

Adatkezelő informatikai rendszere és hálózata egyaránt védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgálat megtagadásra vezető támadások ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik.

**9. Az Infotv. 6. § (5) bekezdésén alapuló adatkezelésről szóló tájékoztatás:**

Az Infotv. 6.§ (5) bekezdése szerint, ha a személyes adat felvételére az érintett hozzájárulásával került sor, az adatkezelő a felvett adatokat törvény eltérő rendelkezésének hiányában rá vonatkozó jogi kötelezettség teljesítése céljából, vagy az adatkezelő vagy harmadik személy jogos érdekének érvényesítése céljából, ha ezen érdek érvényesítése a személyes adatok védelméhez fűződő jog korlátozásával arányban áll további külön hozzájárulás nélkül, valamint az érintett hozzájárulásának visszavonását követően is kezelheti.

Adatkezelő tájékoztatja az érintetteket, hogy az Infotv. fenti rendelkezését alkalmazza az Adatkezelőre vonatkozó jogi kötelezettség teljesítése céljából, vagy az Adatkezelő vagy harmadik személy jogos érdekének érvényesítése céljából.

**10. Az érintettek jogai és jogérvényesítési lehetőségei:**

Az érintett a jogainak megsértése esetén az adatkezelő ellen bírósághoz fordulhat, vagy kérheti a Nemzeti Adatvédelmi és Információszabadság Hatóság segítségét is.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

Név: Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/C.

Honlap: <http://www.naih.hu>

Telefon: +36 (1) 391-1400

Telefax: +36 (1) 391-1410

E-mail: [ugyfelszolgalat@naih.hu](https://www.dijnet.hu/ekonto/control/ugyfelszolgalat@naih.hu)

Az Adatkezelő fenntartja a jogot, hogy a jelen adatvédelmi nyilatkozatát megváltoztassa.

Az adatkezelés megváltozása nem jelentheti a személyes adatok céltól eltérő kezelését. Az erre vonatkozó tájékoztatást az Adatkezelő 15 nappal előre közzéteszi.

1. Amennyiben a kérelmező hozzájárul, hogy az érdeklődők tájékoztatása érdekében a képzésről ez az információ közzétételre kerüljön. [↑](#footnote-ref-2)